《同林参知游岘山逸老堂》
明代·游朴

东风已满岘山堂，并辔寻芳客思长。逸老何年遗杖舄，怜春是处有壶觞。

林间疏磬传清梵，草际丰碑卧夕阳。故国菟裘浑未卜，他乡风物且徜徉。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。